ಕಿಡ್ನಿ ಸ್ಟೋನ್ ನಿವಾರಣೆಗಾಗಿ ನೀರಿಗೆ ಇದನ್ನು ಬೆರೆಸಿ ಕುಡಿಯಿರಿ ಸರಿಯಾಗಿ ನೀರು ಕುಡಿಯದಿದ್ದಾಗ ಮೂತ್ರದ ಪ್ರಮಾಣ ಕಡಿಮೆಯಾಗಿ ಮೂತ್ರಪಿಂಡದಲ್ಲಿ ಕಲ್ಲುಗಳು ಉತ್ಪತ್ತಿಯಾಗುತ್ತದೆ. ಇದು ತುಂಬಾ ನೋವನ್ನು ಉಂಟು ಮಾಡುತ್ತದೆ. ಈ ಕಲ್ಲುಗಳನ್ನು ನಿವಾರಿಸಿ ಮೂತ್ರಪಿಂಡವನ್ನು ಸ್ವಚ್ಚಗೊಳಿಸಲು ಈ ಮನೆಮದ್ದನ್ನು ಸೇವಿಸಿ. ನಿಂಬೆ ರಸ : ಪ್ರತಿದಿನ ಒಂದು ಗ್ಲಾಸ್ ನೀರಿಗೆ ನಿಂಬೆ ರಸವನ್ನು ಮಿಕ್ಸ್ ಮಾಡಿ ಕುಡಿಯುವುದರಿಂದ ಮೂತ್ರದ ಕಲ್ಲು ನಿವಾರಣೆಯಾಗುತ್ತದೆ. ನಿಂಬೆ ಹಣ್ಣಿನಲ್ಲಿ ಸಿಟ್ರೇಟ್ ಅಂಶವಿರುವುದರಿಂದ ಇದು ಮೂತ್ರದ ಕಲ್ಲುಗಳನ್ನು ಒಡೆಯಲು ಸಹಕಾರಿಯಾಗಿದೆ. ಆಯಪಲ್ ಸೈಡರ್ ವಿನೆಗರ್ ಕೂಡ ಸಿಟ್ರಿಕ್ ಆಮ್ಲವನ್ನು ಹೊಂದಿದೆ. ಇದನ್ನು ಪ್ರತಿದಿನ ಒಂದು ಗ್ಲಾಸ್ ನೀರಿಗೆ 1 ಚಮಚ ಮಿಕ್ಸ್ ಮಾಡಿ ಕುಡಿದರೆ ಮೂತ್ರಪಿಂಡದಲ್ಲಿರುವ ಕಲ್ಲು ಕರಗುತ್ತದೆ. ತೆಂಗಿನ ಕಾಯಿ ನೀರು ದೇಹದಲ್ಲಿ ಮೂತ್ರದ ಉತ್ಪತ್ತಿಯನ್ನು ಹೆಚ್ಚಿಸುತ್ತದೆ. ಹಾಗಾಗಿ ತೆಂಗಿನಕಾಯಿ ನೀರನ್ನು ಸೇವಿಸುವುದರಿಂದ ಮೂತ್ರದ ಕಲ್ಲು ಕರಗುತ್ತದೆ ಮತ್ತು ನೋವು ನಿವಾರಣೆಯಾಗುತ್ತದೆ. ಅಡುಗೆ ಸೋಡಾ ಮೂತ್ರ ಕಲ್ಲಿನ ಉತ್ಪತ್ತಿಗೆ ಕಾರಣವಾಗುವ ಆಮ್ಲೀಯ ಅಂಶವನ್ನು ಕಡಿಮೆ ಮಾಡುತ್ತದೆ. ಹಾಗಾಗಿ ನೀರಿಗೆ ಅಡುಗೆ ಸೋಡಾ ಮಿಕ್ಸ್ ಮಾಡಿ ಕುಡಿದರೆ ಮೂತ್ರದ ಕಲ್ಲು ಸಮಸ್ಯೆ ನಿವಾರಣೆಯಾಗುತ್ತದೆ.